देश भर के डेवलपर अब सैशे मार्केटिंग की वही रणनीति अपना रहे हैं, जिसे 1990 के दशक में एफएमसीजी कंपनियों ने अपनाया था। जब बाजार में ऊंची कीमतों के कारण मांग गिर रही थीं तब डेवलपर्स ने क्रेताओं की सहूलियत के लिए मकानों का आकार घटाना शुरू कर दिया था। पिछले पांच वर्षों में मुंबई में फ्लैट्स के औसत आकार में 26.4 फीसद की कमी आ गई है। जबकि बेंगलुरु में फ्लैटों का औसत आकार 23.7 फीसद, कोलकाता में 24 फीसद और चेन्नई में 22.2 फीसद घटा है। इससे लागत और फलस्वरूप कीमतें घटने से जो लोग मकान नहीं ले रहे थे वे भी लेने लगे। इसके लिए उन्होंने अपने दफ्तरों के नजदीक के छोटे-छोटे फ्लैट्स को भी खुशी-खुशी मंजूर कर लिया।